
Parlamentul  României

Camera  Deputaţilor

Comisia pentru industrii si servicii

Bucureşti, 09.02.2011                     
             Nr.23/382/2010


AVIZ

asupra proiectului de Lege pentru aprobarea Ordonanţei de urgenţă a Guvernului nr.91/2010 privind destinaţia sumelor provenite din recuperarea unor drepturi valutare ale României

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege pentru aprobarea Ordonanţei de urgenţă a Guvernului nr.91/2010 privind destinaţia sumelor provenite din recuperarea unor drepturi valutare ale României, transmis cu adresa nr.P.L.x841 din 13 decembrie 2010, înregistrată sub nr.23/382 din 16 decembrie 2010.



Proiectul de lege are ca obiect de reglementare adoptarea cadrului legal care să permită SC Proprietatea SA să devină operaţional într-o perioadă de timp cât mai scurtă prin sumele recuperate în baza Legii nr.29/1994 şi  Ordonanţei Guvernului nr.59/1994, acela de reglarea capitalului subscris şi vărsat de stat în această societate. 



Proiectul de lege a fost adoptat de Senat în şedinţa din 8               decembrie 2010.



Consiliul Legislativ a avizat favorabil propunerea legislativă cu avizul nr.1226/13.10.2010.


Membrii comisiei au dezbătut proiectul de lege în şedinţa din 8 februarie 2011. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru aprobarea Ordonanţei de urgenţă a Guvernului nr.91/2010 privind destinaţia sumelor provenite din recuperarea unor drepturi valutare ale României, în forma aprobată de Senat.

 

Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.
PREŞEDINTE,
Iulian Iancu

Expert parlamentar,

Dr. Maria Cristina Bălănescu                 

